Čolos incidentas

Čolos incidentas – karinis konfliktas tarp Indijos ir Kinijos ginkluotųjų pajėgų, vykęs 1967 m. rudenį Indijos Sikimo valstijoje (tada – protektorate). Vyko du mūšiai – Nathu La ir Čoloje.

Po 1962 m. Kinijos–Indijos karo santykiai tarp abiejų šalių buvo įtempti. 1965 m. Kinijos kariuomenė keletą kartų bandė įsiveržti į kaimyninę Indijos Sikimo teritoriją. 1967 m. rugsėjo mėn. pasienio postą Nathu La kalnų perėjoje atakavo gausesnės kinų pajėgos. Mūšis vyko 5 dienas, visos kinų atakos buvo atremtos. Abi pusės keitėsi artilerijos atakomis, tačiau indų artilerija priešui pridarė didelės žalos. 

Spalio 1–2 d. įvyko pasienio konfliktas Čoloje. Kinų kareiviai apsupo indų pasienio užkardos postą ir pradėjo durtuvų ataką, po to sekė minosvaidžių ugnis ir kulkosvaidžių susišaudymas. Kaip ir ankstesniajame susirėmime, šiame konflikte taktinę pergalę pasiekė Indija.

Per visą incidentą Indija neteko 88 žuvusių ir 163 sužeistų, Kinija – 300 žuvusių ir 450 sužeistų Nathu La ir 40 Čoloje."Rapprochement Across the Himalayas: Emerging India-China Relations Post Cold" p. 40 Po mūšio kinų kariuomenė paliko Sikimą."History of Modern China" Page 28850 years after Sino-Indian war | Millennium Post. Millenniumpost.in (16 May 1975). Nuoroda tikrinta 2013-07-12.

1975 m. Sikimas tapo Indijos valstija, kurios nepripažino Kinija. 2003 m. Kinija pripažino Sikimą Indijos valstija su sąlyga, kad Indija pripažins Tibeto autonominį regioną Kinijos dalimi.BBC News: India and China agree over Tibet Po šio susitarimo santykiai tarp abiejų šalių atšilo. Beje, Naujasis Delis buvo jau pripažinęs Tibetą Kinijai 1953 m., kai vyriausybei vadovavo Jawaharlal Nehru.History of Sikkim 

 Šaltiniai 

Kategorija:Indijos istorija
Kategorija:Kinijos istorija
Kategorija:Mūšiai Indijos teritorijoje
Kategorija:1967 metai